Rădăuțeni se bat pentru titlurile de campioni ai României la skandenberg
Weekend-ul acesta, pe 30 și 31 martie 2024, Clubul Sportiv "Bucovina Skandenberg" trimite un lot cu 45 de sportivi la București, pentru a aduce la Rădăuți titlurile de campioni ai României la skandenberg. Campionatul Național de Skandenberg al României deschide drumul către Campionatul Mondial de Skandenberg. "Așadar, miza pentru care luptăm e cu atât mai mare pentru fiecare dintre sportivii noștri bucovineni. Ca fondator și presedinte al Clubului Sportiv "Bucovina Skandenberg ", sunt mândru de armwrestlerii alături de care mă antrenez pentru marile competiții sportive. Suntem o echipă bine definită, cu potențial uriaș și multă ambiție. De-a lungul timpului, rezultatele obținute o dovedesc. Cheltuielile materiale și financiare ale participării armwrestlerilor rădăuțeni la Campionatul Național de Skandenberg sunt asigurate de frații Spița, consecvenți și fervenți susținători ai Clubului nostru. Mulțumirile mele se îndreaptă spre Sergiu, Tudor și Ion Spița, care asigură taxele de participare la Campionat, cazarea, transportul și echipamentele sportivilor noștri. Ajutorul lor este apreciat cu adevărat", a transmis președintele Clubului Sportiv "Bucovina Skandenberg ", multiplul campion Andrei Chipreanov supranumit "Glonțul".